ژوپیترین سیررلرینی آراش‌دیران ژونو کوسموس واسطه‌سی‌نین، بؤیوک گاز کوتله‌سی‌نین قوطب بؤلگه‌لری اوزرینده چکدیگی فوتولار پایلاشیلدی.
بی.بی.سی-نین خبرینه گؤره، جیهازین کامراسی ژونوکام‌لا چکیلن فوتوشکیل‌لرده، ژوپیترین قوطب بؤلگه‌لرین‌دکی قاسیرغا‌لار آچیق شکیلده سئچمک اولور.
ژونوکام پروژه‌سی‌نین لیدری و آریزونادا پلانت علمی اینستیتوسوندا وظیفه‌لی آسترونومو دوکتور کندیک هانسن، کامرانین چکدیگی خام و اوستونده ایشلنیلمیش گؤرونتولری، آمریکا ژئوفیزیک اتفاقی‌نین توپلانتی‌سیندا پایلاشدی.
هانسن،
" قوطوبلار اوزرین‌دن ایلک بوراخیلیشیمیزدا ژوپیترده داها اوّل هئچ گؤرولممیش بیر ساحه گئتدیگیمیزی بیلیردیک. گؤزلنیلمز اولان، بؤیوک قاسیرغا‌لارین، سیکلون‌لارین نظامی چوخ گنلرینی گؤرمک اولدو. غیری-عادی اولدوغونو دوشوندوک." ایفاده‌سینی ایستیفاده ائتدی.
ژوپیترین مدارینداکی بیر تورونو 53 گونده تاماملایان ژونو-نون، گونش سیستمین‌دکی ان بؤیوک گزه‌گن‌ین نئجه یاراندیغینا دایر شیفره‌لرین حلّ ائدیلمه‌سینی تامین ائتمه‌سی گؤزلنیلیر.
گزه‌گن‌ین مقناطیس و چکیلیش ساحه‌لری‌نین پلانی‌نین چیخاریلماسی‌نین، قورولوشونا ایشیق توتماسی گؤزلنیلیر.
